Bruce Dickinson

**Paul Bruce Dickinson** (født 1958) er en britisk vokalist, flyger, forfatter og programleder, best kjent som vokalist i heavy metal-bandet Iron Maiden. 

Dickinson er kjent for å ha en av de kraftigste tenorstemmene innen heavy metal-sjangeren, og har et stemmespenn som brer seg over 4,25 oktaver. Eksempler på de mest kjente vokalprestasjonene hans er blant andre «Hallowed be thy Name», «Run to the Hills», «The Number of the Beast», «The Trooper», «Aces High» og «Rime of the Ancient Mariner».

## Karriere
Etter endt skolegang var han i det militære i seks måneder, men han mistrivdes der og begynte i stedet å studere historie på Queen Mary College i London. Han var på denne tiden vokalist i en rekke band, blant andre Speed og SHOOTS. Etter studietiden var han med i bandet Samson fra 1980 til 1982, hvor han benyttet artistnavnet Bruce Bruce. Etter to album med Samson ble han med i Iron Maiden, hvor han erstattet Paul Di'Anno som vokalist. Hans debutalbum for Iron Maiden, *[[The Number of the Beast (album)|The Number of the Beast]]*, blir i ettertid regnet som en av klassikerne innen sjangeren.

Dickinson forlot Iron Maiden i 1993 for å satse på egen solokarriere og ga ut syv album før han i 1999 vendte tilbake til Iron Maiden. Han har også utgitt to bøker, *Lord Iffy Boatrace* og *The Missionary Position*. Han er i tillegg programleder i BBC Radio og har vært kommersiell flyger for det engelske flyselskapet Astraeus. Etter at Astraeus opphørte i 2011 var han med på å etablere Cardiff Aviation, som tilbyr trening og opplæring for flygere samt vedlikehold av fly.

Tidligere var han også en aktiv fekter, og han var på sitt beste rangert som Storbritannias sjuende beste i florett.

Han ble kåret til årets mann innen musikk i Storbritannia i 2006.

I juli 2011 ble Dickinson tildelt en æresdoktorgrad i musikk ved Queen Mary, University of London, hvor han studerte historie på 1970-tallet.

## Privatliv
Dickinsen giftet seg for første gang i 1983 med Jane, som han skilte seg fra i 1987. Han har tre barn med sin andre kone, Paddy Bowden; Austin (f. 1990), Griffin (f. 1992) og Kia (f. 1994). Alle tre ble født i Chiswick, London, hvor Dickinson bodde mellom 1981 og 2018. I november 2019 ble det kjent at Dickinson et år tidligere hadde forlatt kona og var nå bosatt i Paris sammen med sin kjæreste, Liana Dolci. Den 18. mai 2020 ble Bowden funnet død i sitt hjem i Chiswick. Dickinson og Bowden var fortsatt gift.

Under en rutinesjekk hos sin lege like før jul i 2014 fikk Dickinson påvist kreft bak på tungen. Etter sju uker med kjemoterapi var utsiktene til at han skulle bli helt frisk gode, ettersom kreften ble påvist på et såpass tidlig stadium, og i mai 2015 ble han friskmeldt av legene.

## Diskografi
### [[Samson (band)|Samson]]
* *[[Head On (Samson-album)|Head On]]* (1980)
* *[[Shock Tactics]]* (1981)
* *[[Head Tactics]]* (samlealbum) (1986)
* *[[Live at Reading '81]]* (1990)

### [[Iron Maiden]]

#### Album
* *[[The Number of the Beast (album)|The Number of the Beast]]* (1982)
* *[[Piece of Mind]]* (1983)
* *[[Powerslave]]* (1984)
* *[[Live After Death ]]* (konsertalbum) (1985)
* *[[Somewhere in Time]]* (1986)
* *[[Seventh Son of a Seventh Son]]* (1988)
* *[[No Prayer for the Dying]]* (1990)
* *[[Fear of the Dark]]* (1992)
* *[[A Real Live One]]* (konsertalbum) (1993)
* *[[A Real Dead One]]* (konsertalbum) (1993)
* *[[Live at Donington|Live at Donington '92]]* (konsertalbum) (1994)
* *[[Best of the Beast]]* (samlealbum) (1996)
* *[[Brave New World (album)|Brave New World]]* (2000)
* *[[Rock in Rio (album)|Rock in Rio]]* (konsertalbum) (2002)
* *[[Edward the Great]]* (samlealbum) (2002)
* *[[Eddie's Archive]]* (begrenset samleboks bestående av *Beast Over Hammersmith*, *Best Of The B-sides* og *The [[BBC]] Archives*) (2002)
* *[[Dance of Death]]* (2003)
* *[[Death on the Road]]* (konsertalbum) (2005)
* *[[A Matter of Life and Death]]* (2006)
* *[[Somewhere Back in Time – The Best of: 1980–1989]]* (samlealbum) (2008)
* *[[Iron Maiden: Flight 666]]* (konsertalbum) (2009)
* *[[The Final Frontier]]* (2010)
* *[[From Fear to Eternity]]* (samlealbum) (2011)
* *[[En Vivo!]]* (konsertalbum) (2012)
* *[[Maiden England '88]]* (konsertalbum) (2013)
* *[[The Book of Souls]]* (2015)
* *[[Senjutsu]]* (2021)

#### Video
* *[[Live After Death]]* (1985)
* *[[Maiden England]]* (1989)
* *[[Live at Donington]]* (1993)
* *[[Rock in Rio]]* (2002)
* *[[Death on the Road]]* (2005)
* *[[Iron Maiden: Flight 666]]* (2009)
* *[[En Vivo!]]* (2012)
* *[[Maiden England '88]]* (2013)

### Solo
#### Album
* *[[Tattooed Millionaire]]* (1990)
* *[[Balls to Picasso]]* (1994)
* *[[Alive in Studio A]]* (konsertalbum) (1995)
* *[[Skunkworks]]* (1996)
* *[[Accident of Birth]]* (1997)
* *[[The Chemical Wedding]]* (1998)
* *[[Scream for Me Brazil]]* (konsertalbum) (1999)
* *[[The Best of Bruce Dickinson]]* (samlealbum) (2001)
* *[[Tyranny of Souls]]* (2005)
* *[[The Mandrake Project]]* (2024)

#### Video
* *[[Scream for Me Brazil]]* (1999)
* *[[Anthology (Bruce Dickinson-DVD)|Anthology]]* (Tre konserter: *Dive Dive Live* (1990), *Skunkworks* (1996), *Scream for me Brazil* (1999))

## Se også
* Iron Maiden
* Samson 

## Referanser


## Eksterne lenker
* 
* 
*